ai4bharat/Pralekha huggingface dataset:
وزیراعظم کا دفتر
وزیر اعظم 5 جنوری کو کوچی - منگلورو قدرتی گیس پائپ لائن قوم کے نام کو وقف کریں گے
نئی دہلی۔ 3 جنوری وزیر اعظم جناب نریندر مودی 5 جنوری 2021 کو صبح 11 بجے ویڈیو کانفرنسنگ کے ذریعہ کوچی - منگلورو قدرتی گیس پائپ لائن کو قوم کے نام وقف کریں گے۔یہ تقریب 'ون نیشن ون گیس گرڈ' کی تشکیل کی سمت میں ایک اہم سنگ میل ثابت ہوگی۔ اس موقع پر مرکزی وزیربرائے پٹرولیم و قدرتی گیس کے ہمراہ کرناٹک اور کیرالہ کے گورنر اوروزراء اعلی بھی شریک ہوں گے۔
پائپ لائن کے بارے میں
450 کلومیٹر لمبی پائپ لائن کو جی اے آئی ایل  لمیٹڈ نے تعمیر کیا ہے ، اس کی نقل و حمل کی صلاحیت یومیہ 12 ملین میٹرک اسٹنڈرڈ مکعب میٹرک ہے ، اوریہ کوچی  میں مائع قدرتی گیس  ری گیسی فیکشن ٹرمینل ، ارناکولم ، تھرسور ، پالک کڈ ، ملاپورم ، کوزی کوڈ ے، کنّور اور کاسرگوڈ اضلاع سے گزرتے ہوئے منگلورو  تک قدرتی گیس لے جائے گی۔ اس منصوبے کی کل لاگت تقریبا 3000 کروڑ روپے تھی۔ اور اس کی تعمیر سے 12 لاکھ سے زیادہ یومیہ فی کس کے روزگار پیدا ہوئے۔ پائپ لائن کی تنصیب انجینئرنگ کے لحاظ سے ایک چیلنج تھا کیونکہ پائپ لائن کے راستے میں 100 سے زائد مقامات پر آبی ذخائر کو عبور کرنے کی ضرورت تھی۔ اسے ایک خاص تکنیک کے ذریعہ تعمیر کیا گیا جسے افقی ڈائریکشنل ڈرلنگ طریقہ کہا جاتا ہے۔
پائپ لائن گھروں کو پائپ کے ذریعہ قدرتی گیس  اور ٹرانسپورٹ سیکٹر کو کمپریسڈ قدرتی گیس  کی شکل میں ماحول دوست اور سستی ایندھن فراہم کرے گی۔ یہ پائپ لائن پورے اضلاع کے تجارتی اور صنعتی یونٹوں کو بھی قدرتی گیس فراہم کرے گی۔ صاف شفاف ایندھن کا استعمال فضائی آلودگی کو روکنے کے ساتھ ساتھ ہوا کے معیار کو بہتر بنانے میں معاون ثابت ہوگا۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ رض (
U-65
(
وزیراعظم کا دفتر
وزیر اعظم نے آندھرا پردیش کے سابق وزیر اعلیٰ جناب کے روسیا گارو کی رحلت پر رنج و غم کا اظہار کیا
نئی دہلی، 04 دسمبر 2021:
وزیر اعظم جناب نریندر مودی نے آندھراپردیش کے سابق وزیر اعلیٰ جناب کے روسیا گارو کی رحلت پر رنج و غم کا اظہار کیا ہے۔
ایک ٹوئیٹ میں وزیر اعظم نے کہا؛
’’جناب کے روسیا گارو کی رحلت سے غمگین ہوں۔ میں ان کے ساتھ ملاقات کو یادکرتا ہوں، جب ہم دونوں وزرائے اعلیٰ کے طور پر کام کر رہے تھے اور بعد میں جب وہ تمل ناڈو کے گورنر تھے۔ عوامی خدمت کے تئیں کا ان تعاون ہمیشہ یاد رکھا جائے گا۔ ان کے کنبے اور مداحین کے تئیں اظہار تعزیت کرتا ہوں۔ اوم شانتی۔‘‘
امور داخلہ کی وزارت
شری رام جنم بھومی تیرتھ شیتر ٹرسٹ کی تشکیل کا اعلان کرنے کے لئے وزیراعظم کو امت شاہ کی مبارکباد
نئی دہلی ،05؍فروری: وزیر داخلہ جناب امت شاہ نے وزیر اعظم جناب نریندر مودی کو آج پارلیمنٹ میں شری رام جنم بھومی تیرتھ شیتر ٹرسٹ کی تشکیل کا اعلان کرنے کے لئے مبارکباد پیش کی۔انہوں نے کہا کہ یہ دن آج پورے ملک کے لئے بے حد خوشی اور افتخار کا دن ہے۔وزیر داخلہ نے کہا کہ ‘‘میں وزیر اعظم جناب نریندر مودی کو ہندوستان کے عقیدے اور اتھاہ آستھا کی علامت بھگوان شری رام مندر کی تعمیر کے اپنے وعدے کی تکمیل کے لئے مبارکباد پیش کرتا ہوں۔’’
شری رام جنم بھومی معاملے میں سپریم کورٹ کے حکم کے مطابق حکومت ہند نے شری رام جنم بھومی تیرتھ شیتر کے نام سے ایک ٹرسٹ تشکیل دینے کا آج تاریخی فیصلہ کیا ہے۔اس سے ایودھیا میں بھگوان شری رام کے وسیع مندر کی تعمیر کے تئیں اس کے عزم کا اظہار ہوتا ہے۔جناب شاہ نے کہا کہ شری رام جنم بھومی تیرتھ شیتر ٹرسٹ میں 15ٹرسٹی ہوں گے۔ ان ٹرسٹیوں میں سے ایک ٹرسٹی ہمیشہ ہی دلت برادری سے ہوگا۔ انہوں نے کہا کہ ‘‘میں سماجی یکجہتی کو مستحکم کرنے والے ایسے کئی بے مثال فیصلوں کے لئے وزیر اعظم کا شکریہ ادا کرتا ہوں۔’’
وزیر داخلہ جناب امت شاہ نے کہا کہ یہ ٹرسٹ مندر سے متعلق ہر ایک فیصلے کے لئے مکمل طورپر آزاد ہوگا اور67 ایکڑ رقبہ کی اراضی ٹرسٹ کو منتقل کردی جائے گی۔انہوں نے کہا کہ‘‘مجھے یقین ہے کہ لاکھوں عوام جو صدیوں سے اس مندر کا انتظار کررہے تھے وہ جلد ہی بھگوان رام کی جائے پیدائش پر ایک وسیع مندر کو دیکھ سکیں گے۔
جل شکتی وزارت
جل شکتی کے وزیر مملکت جناب رتن لال کٹاریہ نے سی ایس ایم آر ایس-سینٹرل سوائل اور مٹیریل ریسرچ اسٹیشن کی جائزہ میٹنگ کی
یہ ادارہ جیوٹیکنکل سروے اور انالیسس میں پیش پیش ہے۔یہ ادارہ پونات سنگچو جیسے اسٹریٹیجک بین الاقوامی پروجیکٹوں کے لئے صلاح و مشورہ فراہم کرتا ہے۔یہ جل شکتی وزارت کے ڈی آر آئی پی پروگرام کے تحت بنیادی رول ادا کرتا ہے۔جناب رتن لال کٹاریہ نے سائنسدانوں سے بات چیت کی اور آتم نر بھر بھارت کی سمت میں کی جارہی کوششوں کے لئے ان کی تعریف کی۔
جناب رتن لال کٹاریہ نے جدید تکنیک والے ادارے سی ایس ایم آر ایس کی جائزہ میٹنگ کی ۔ یہ ادارہ آبی وسائل سے جڑے بڑے پروجیکٹوں کو پورا کرنے کی سمت میں آنے والے جیو ٹیکنکل چیلنجز کے لئے تحقیق ، صلاح و مشورہ اور مطلوبہ ریسرچ کے لئے ترجیحی بنیاد پر کام کرتا ہے۔ سی ایس ایم آر ایس واحد ایسا مرکزی ادارہ ہے، جو آبی وسائل سے منسلک پروجیکٹوں کے لئے مٹی، چٹان، پتھریلے مقامات، راک فلس اور جیو سینتھیٹکس کے شعبے میں کام کرتا ہے۔
یہ ادارہ مٹی، چٹانوں اور دیگر جغرافیائی پیمانوں کا جائزہ لینے اور ان کی جانچ کرنے میں اہم رول ادا کرتا ہے، جو کہ باندھ، براج اور نہر جیسے بڑے آبی وسائل کے پروجیکٹوں کی تعمیر اور ان کے ڈھانچے کی ہیئت تیار کرنے میں انتہائی اہم ہے۔
جناب کٹاریہ نے کہا کہ سی ایس ایم آر ایس قومی اور بین الاقوامی اہمیت کے حامل تقریباً سبھی بڑے پروجیکٹوں میں خاموشی کے ساتھ قابل ذکر تعاون کررہا ہے، جس میں پول ورم پروجیکٹ ، آندھر پردیش، سردار سروور باندھ پروجیکٹ، بھونرت باندھ، اترپرید، کھولونگ چو ایچ ای پروجیکٹ بھوٹان، پونات سنگچو ایچ ای پروجیکٹ بھوٹان، افغانستان اور میانمار وغیرہ کے پروجیکٹ شامل ہیں۔
جناب کٹاریہ نے اس ادارے کو ہندوستان کے سافٹ پاور کی علامت قرار دیا اور اس کی کامیابی کے لئے اس کا سہرا ادارے کےسخت محنت کرنے والے سائنسدانوں کے سر باندھا۔ انہوں نے ادارے کی کارکردگی کے تئیں اطمینان ظاہر کرتے ہوئے سال 19-2018ء ، 20-2019ء کے لئے طے شدہ نشانے سے زیادہ حاصل کرنے کےلئے سائنسدانوں کی تعریف کی۔ انہوں نے ملک کے سامنے ابھرتے عالمی چیلنجوں سے نمٹنے میں ہندوستان کو اہل بنانے کے لئے ہندوستانی سائنسی برادری کے تعاون کے لئے اس کو سراہا ۔
جناب کٹاریہ نے زور دیا کہ جاری ڈی آر آئی پی باندھ باز آبادکاری اور بہتر بنانے سے متعلق پروجیکٹوں کے لئے سی ایس ایم آر ایس اہم رول ادا کررہا ہے۔انہوں نے بتایا کہ حکومت نے ڈی آر آئی پی پروجیکٹوں کے لئے سی ایس ایم آر ایس کے لئے ضروری جدید آلات اور سافٹ ویئر خریدنے کے لئے بجٹ مختص کیا ہے۔ ادارے کے ڈائریکٹر نے بتایا کہ تعمیر کے بعد کے مراحل میں ڈھانچوں کے برتاؤ کے مطالعے اور اعدادو شمار کے ریئل ٹائم جائزے کی غرض سے 2 سافٹ ویئر ایف ایل اے سی 2 ایف اور آر ایس 2؍پی ایچ اے ایس ای 2 کے ساتھ ساتھ دیگر آلات خریدے گئے ہیں۔
حکومت نے سی ایس ایم آر ایس کے سائنسدانوں کی صلاحیت کو اور جدید بنانے کے لئے سوانسی یونیورسٹی ، برطانیہ اور ناروے جیو ٹیکنکل انسٹی ٹیوٹ ، اوسلو، ناروے میں خصوصی تربیت کو بھی منظوری دے دی ہے۔ اس میٹنگ میں سی ایس ایم آر ایس کے ڈائریکٹر اور سائنسدانوں کے ساتھ ساتھ دیگر انتظامی افسران نے بھی شرکت کی۔
وزارت دفاع
کوئک ری ایکشن سرفیس ٹو ایئر میزائل کا اڈیشہ کے ساحل سے دور کامیاب تجربہ
نئی دہلی، 23 دسمبر 2019، کوئک ری ایکشن سرفیس ٹو ایئر میزائل  یعنی تیزی کے ساتھ ردعمل دینے والی سطح سے فضا میں مار کرنے والے میزائل نظام کا آج 11 بجکر 45 منٹ پر اڈیشہ کے ساحل سے دور چاندی پور میں واقع انٹی گریٹڈ ٹسٹ رینج سے کامیاب تجربہ کیا گیا۔یہ مزائل دفاعی تحقیق و ترقی کے ادارے  نے تیار کیا ہے۔ اس میزائل کا مکمل کنفی گریشن کے ساتھ تعیناتی والے موڈ میں تجربہ کیا گیا۔ پورے عمل کی نگرانی گراؤنڈ ٹیلی میٹری سسٹمز، رینج رڈار سسٹمز، الیکٹرو آپٹیکل ٹریکنگ سسٹم وغیرہ کے ذریعہ نگرانی کی گئی۔
کیو آر ایس اے ایم ویپن سسٹم مکمل طور پر خود کار کمان اینڈ کنٹرول سسٹم، اکٹیو ایرے بیٹری سرویلانس رڈار، اکٹیو ایرے بیٹری ملٹی فنکشن رڈار اینڈ لانچر پر محیط ہے۔دونوں رڈاروں میں چار دیواریں ہیں، جو 330 ڈگری کوریج والی ہیں اور رفتار کی حالت میں تلاش اور ٹریک کی اہلیت رکھتی ہیں۔ یہ سسٹم فائرنگ یونٹ کے لئے کم از کم تعداد کی موٹر گاڑیوں کے ساتھ مربوط ہے۔سنگل اسٹیج ٹھوس ایندھن سے چلنے والے اس میزائل میں میڈی کورس انرشیل نیوی گیشن سسٹم لگا ہوا ہے، جس میں ٹو وے ڈیٹا لنک اور ٹرمنل ایکٹیو سیکر ہے جسے ملک میں ہی ڈی آر ڈی او کے ذریعہ تیار کیا گیا ہے۔اس میزائل نے کامیابی کے ساتھ اپنا ہوائی ہدف مکمل کرکے اپنی اہلیت ثابت کی۔ ڈائرکٹر جنرل  جناب ایم ایس آر پرساد اس تجربے کے دوران موجود تھے۔
اس مشن کے ساتھ اس ویپن سسٹم کی ترقیاتی آزمائش کامیابی کے ساتھ مکمل ہوگئی ہے اور اس سسٹم کے 2021 تک بیڑے میں شامل کرنے کےلائق ہوجانے کا امکان ہے۔
وزیر دفاع جناب راج ناتھ سنگھ اور محکمہ دفاع آر اینڈ ڈی کے سکریٹری اور ڈی آر ڈی او کے چیئرمین ڈاکٹر جی ستیش ریڈی نے اس تجربے اور کیو آر ایس اے ایم کی تیاری سے منسلک ٹیموں کو مبارکباد دی ہے۔
۔۔۔۔۔۔۔۔۔۔۔
م ن۔م م ۔ن ا۔
U- 5981
(Visitor Counter : 169
عملے، عوامی شکایات اور پنشن کی وزارت
مغربی پاکستان کے مہاجرین کے وفد کی ڈاکٹر جتندر سنگھ سے ملاقات ، معاوضہ کے موضوعات پر تبادلہ خیال
نئی دلّی ، 26 ستمبر؍ ویسٹ پاکستان رفیوجی ایکشن کمیٹی کے ایک وفد نے ، اس کے صدر جناب لابھا رام گاندھی کی قیادت میں شمال مشرقی خطے کی ترقی کے وزیر مملکت  ،وزیر اعظم کے دفتر، عملہ ، عوامی شکایات ، پنشن ، ایٹمی توانائی اور خلاء کے وزیر مملکت ڈاکٹر جتندر سنگھ سے گزشتہ روز ملاقات کی اور ان کے ساتھ معاوضہ سمیت دیگر امور پر تبادلہ خیال کیا ۔
ڈاکٹر جتندر سنگھ نے کہا کہ مرکزی حکومت جموں و کشمیر کی ریاستی حکومت کے ساتھ مسلسل رابطہ بنائے ہوئے ہے اور شناخت کے عمل کو سہل بنانے اور دیگر کارروائی کو جلد نمٹانے کی ہدایات جاری کر دی گئی ہیں تاکہ ویسٹ پاکستان رفیوجی  کی آبادی کے فی کنبے کو ساڑھے پانچ لاکھ روپئے فی خاندان کے حساب سے معاوضہ غیر ضروری تاخیر کئے بغیر جلد از جلد ادا کیا جا سکے ۔
ڈاکٹر جتندر سنگھ نے کہا کہ آج بھی میں نے متعلقہ افسران سے کہا ہے اوراگرکوئی کنبہ لازمی ضوابط کے مطابق ضروری کاغذات پیش نہیں کرپاتا ہے تو متعلقہ ڈپٹی کمشنر کے ذریعہ کنبے کے دعوے سے متعلق علیحدہ سے انکوائری کرائی جائے ۔ اس انکوائری اور ڈپٹی کمشنر کے ریکارڈ کے مطابق مغربی پاکستانی مہاجر قرار دیا گیاکنبہ امداد ؍ معاوضہ کا بالترتیب حق دار ہو گا ۔
ڈاکٹر جتندر سنگھ نے کہا کہ یہ بھی فیصلہ کیا گیا ہے کہ مہاجروں سے متعلق معاملات کو جلد نمٹانے اور قریبی تال میل کے قیام کے لئے ایک نوڈل افسر مقرر کیا جائے ۔ انہوں نے کہا کہ مرکزی حکومت نے ہدایات جاری کی ہیں کہ پاکستانی مقبوضہ کشمیر کے مہاجرین کے لئے مختص کردہ دو ہزار کروڑ روپئے کی رقم کی تقسیم کا عمل تیز کیا جائے ۔
جناب لابھا رام گاندھی نے ریاست جموں و کشمیر میں گزشتہ 70 برس سے شہریت کے حقوق سے محروم اس آبادی کے مسائل کا حل نکالنے کے سلسلے مرکزی حکومت کے کام کی ستائش کی ۔انہوں نے کہا کہ یہ پہلا موقع ہے جب مرکز میں موجود کسی حکومت نے عملی پہل قدمی کی ہے اور اس سلسلے میں ان کے مسائل پر بات کی ہے ۔ انہوں نے اس سلسلے میں مرکزی وزارت امور داخلہ کے 16 مار چ ، 2018 کے سرکاری میمو کا حوالہ دیا جس میں مغربی پاکستانی مہاجروں کے خاندانوں کو فی کنبہ ساڑھے پانچ لاکھ روپئے کا یک وقتی معاوضہ دینے کا اعلان کیا گیا ہے ۔
جناب گاندھی نے ڈاکٹر جتندر سنگھ کی حمایت اور تعاون کے لئے ان کا شکریہ ادا کیا جن سے وہ لگاتار تعلق بنائے ہوئے ہیں ۔ انہوں نے کہا کہ ڈاکٹر جتندر سنگھ کی ذاتی کوششوں کی بدولت معاوضہ کی تقسیم اور کارروائی کا عمل سہل ہو سکا ہے۔
۔ ۔ ۔ ۔ ۔
(u.4961
صحت اور خاندانی بہبود کی وزارت
پرائیوٹ سی وی سی پر 18-59 سال کی آبادی کو احتیاطی ٹیکہ لگانے سے متعلق ریاستوں /مرکز کے زیر انتظام علاقوں کو معلومات کی فراہمی
پرائیوٹ کووڈ 19 ویکسن سینٹرس قیمت کے علاوہ زیادہ سے زیادہ 150 روپے سروس چارج کے طور پر حاصل کرسکتے ہیں
نئی دہلی،9 اپریل 2022/
کووڈ ٹیکہ کاری کے پرائیوٹ مرکزوں پر 18-59 سال کی آبادی کو کووڈ کی احتیاطی ڈوز دینے سے متعلق صحت اور خاندانی بہبود کے سکریٹری کی صدارت میں 9 اپریل 2022 کو صبح ساڑھے دس بجے ریاستوں /مرکز کے زیر انتظام علاقوں کے تمام صحت سکریٹریوں کی معلومات فراہم کرنے سے متعلق ایک میٹنگ کا انعقاد کیا گیا۔
صحت اور خاندانی بہبود کے سکریٹری نے ایک بات کو اجاگر کیا کہ احتیاطی خوراک بھی اسی ویکسن کی ہوگی جس ویکسن کا پہلا اور دوسر ا ٹیکہ لگایا گیا ہے۔ انہیں اس بات سے بھی مطلع کیا گیا کہ احتیاطی ٹیکہ کے لئے کسی نئے رجسٹریشن کی ضرورت نہیں ہے کیونکہ تمام فیض کنندگان پہلے ہی کوو ن پر رجسٹرڈ ہیں۔
ا س بات پر زور دیا گیا کہ تمام ٹیکہ کاری کو لازمی طور پر کوون پلیٹ فارم پر درج کیا جانا چاہئے اور پرائیوٹ سی وی سی پر آن لائن اپوائنمٹمنٹ اور واک ان رجسٹریشن، دونوں متبادل دستیاب ہونے چاہئیں۔
پرائیویٹ سی وی سیز صحت اور خاندانی بہبود کی وزارت کے ذریعہ جاری کردہ رہنما خطوط کے مطابق ٹیکہ کاری کے مقام کا رکھ رکھاؤ کریں گے۔ یہ مراکز ویکسن کی قیمت کی علاوہ سروس چارج کے طور پر زیادہ سے زیادہ ڈیڑھ سو روپے ٹیکہ کاری کے لئے لے سکتے ہیں۔ حفظان صحت کے ورکروں ، صف اول کے ورکروں اور 60 سال سے زیادہ عمر کے شہریوں کو کسی بھی سی وی سیز پر احتیاطی ٹیکہ کی ڈوز لگائی جاسکتی ہے اور ٹیکہ کاری کے سرکاری مرکزوں پر انہیں مفت ٹیکہ لگایا جائے گا۔
احتیاطی ڈوز کے لئے اہل آبادی میں توسیع اور شہریوں کے ذریعہ ٹیکہ کاری کے سرٹی فکیٹ کی درستگی کے لئے کوون پلیٹ فارم پر کئی مختلف ضابطے بنائے گئےہیں اور اس بارے میں بھی حکام کو تفصیل سے بتایا گیا۔
ریاستوں /مرکز کے زیر انتظام علاقوں کو مشورہ دیا گیا ہے کہ وہ 12 سال سےزیادہ عمر کی آبادی کو اور حفظان صحت کے ورکروں، صف اول کے ورکروں اور 60 سال سے زیادہ عمر کے لوگوں کی سرکاری ٹیکہ کاری مرکزوں پر جاری کووڈ-19 کی مفت ٹیکہ کاری کے پہلے اور دوسرے ٹیکے لگانے میں تیزی لائے۔
صحت کے ایڈیشنل سکریٹری ڈاکٹر منوہر اگنانی اور صحت کی مرکزی وزارت کے دیگر سینئر عہدیدار صحت کے سکریٹری ، این ایچ ایم کے مشن ڈائریکٹروں اور ریاستوں /مرکز کے زیر انتظام علاقوں کے دیگر عہدیداروں کے ساتھ ورچوئل میٹنگ میں موجود تھے۔
ش ح۔ و ا ۔ج
Uno-4073
(Visitor Counter : 104
وزارتِ تعلیم
فروغ انسانی وسائل کی وزارت نے اساتذہ کی تربیت کے ایک بڑے پروگرام کے ذریعے ابتدائی تعلیم کی سطح پر تعلیمی نتائج کو بہتر بنانے کیلئے نشٹھا پروگرام کی شروعات کی ہے: ڈاکٹر رمیش پوکھریال‘نشنک’
نئی دہلی ،18 نومبر :اسکولی تعلیم اور خواندگی کے محکمے نے اساتذہ کی تربیت کے ایک مربوط پروگرام کے ذریعے ابتدائی تعلیم کی سطح پر تعلیمی نتائج کو بہتر بنانے کیلئے 20-2019 میں مرکزی امداد یافتہ اسکیم سامگر شکشا کے تحت اسکولوں کے سربراہوں اور اساتذہ کی جامع ترقی کیلئے قومی اقدام نشٹھا کی شروعات کی ہے۔ اس تربیتی پروگرام کا مقصد اساتذہ کو طلباء میں غور وفکر کرنے کی کلیدی صلاحیت کو فروغ دینے، ان کی حوصلہ افزائی کرنےاور مشکل حالات کا سامنا کرنے کیلئے تحریک دینا ہے۔ اس کے علاوہ اساتذہ کو پہلی سطح کے کاؤنسلر کی حیثیت سے رول ادا کرنے کے قابل بناناہے۔ اس کے تحت اساتذہ کو سیکھنے کے ایک خوشگوار ماحول میں تعلیمی نتائج، صلاحیت پر مبنی لرننگ اور ٹیسٹنگ ، طلباء پر مرکوز درسیات ، اسکول کے تحفظ اور سیکورٹی ، ذاتی – سماجی صلاحیتوں، جامع تعلیم اور اساتذہ کی تدریس میں آئی سی ٹی بشمول مصنوعی انٹلی جنس، صحت بشمول یوگا، اسکولی تعلیم میں مختلف اقدامات بشمول لائبریری، ایکو کلب ، یوتھ کلب، کیچن گارڈن، اسکولی لیڈر شپ کوالٹی، ماحولیاتی مسائل ، ماقبل اسکول اور ماقبل پیشہ ورانہ تعلیم اور اسکول پر مبنی تجزیہ سے متعلق مختلف پہلوؤں پر ان کی صلاحیت میں اضافہ کیا جائیگا اور ان کے ہنر کو مزیدجلابخشی جائے گی۔
اس مربوط پروگرام میں تمام سرکاری اسکولوں میں بنیادی تعلیم کی سطح پر تمام اساتدہ اور اسکول کے سربراہوں ، تعلیمی تحقیق اور ترقی سے متعلق ریاستی کاؤنسلوں ، تعلیم اور تربیت کے ضلعی اداروں  کے ساتھ ساتھ تمام ریاستوں اور مرکز کے زیرانتظام علاقوں میں بلاک وسائل مراکز  اور کلسٹر وسائل مراکز  کے تمام عملہ اور وسائل کے حامل افرادپر مشتمل تقریباً 22لاکھ شرکاء کو شامل کیا جائیگا۔
مفت اور لازمی تعلیم بچوں کا حق  ایکٹ 2019 کی دفعہ 23 کے تحت اساتذہ کی تعلیم کے قومی کونسل  کو ایک تعلیمی اتھارٹی کی حیثیت سے نوٹیفائی کیا گیا ہے تاکہ وہ اساتذہ کی تقرری کے قابل شخص کیلئے درکار کم از کم تعلیمی لیاقتوں کا تعین کرسکے۔ اس کے مطابق این سی ٹی ای نے نوٹیفکیشن بتاریخ 25 اگست2019 کے ذریعے اساتذہ کیلئے بنیادی تعلیمی اہلیت کو نوٹیفائی کیا ہے جس میں وقتاً فوقتاً ترمیم بھی کی جاتی ہے۔
صلاحیت سازی کے اس بڑے پروگرام کو ٹیکنالوجی کے ساتھ مربوط کیا گیا ہے تاکہ سہولت کو ہموار بنانے کے علاوہ ڈیجیٹل مواد کی دستیابی اور ٹیکنالوجی کی مدد سے تدریسی طریقہ کار کو یقینی بنانے کیلئے اساتذہ کو تعاون فراہم کیا جاسکے۔ قومی کونسل برائے تعلیمی تحقیق وتربیت  کے ذریعے ایک موبائل ایپ اورلرننگ مینجمنٹ سسٹم   تیار کیا گیا ہے۔ ایل ایم ایس کا استعمال آن لائن طریقے سے وسائل کےحامل افراد اور اساتذہ کے اندراج ، وسائل کی تشہیر واشاعت نگرانی اورپیش رفت کے جائزہ کیلئے کیا جارہا ہے۔
فروغ انسانی وسائل کے مرکزی وزیر ڈاکٹر رمیش پوکھریال ‘نشنک’ نے آج لوک سبھا میں ایک سوال کے تحریری جواب میں یہ اطلاع فراہم کی۔
صحت اور خاندانی بہبود کی وزارت
تپ دِق کا خاتمہ
نئی دہلی،19؍ نومبر، صحت اور خاندانی بہبود کے وزیر مملکت جناب اشونی کمار چوبے نے آج راجیہ سبھا میں ایک سوال کے تحریری جواب دیتے ہوئے ایوان کو مطلع کیا کہ بھارت 2025 تک تپ دق کو ختم کرنے کے لئے عہد بستہ ہے۔ تپ دق  کو 2025 تک ختم کرنے کے لئے قومی کلیدی منصوبہ 2017-2025 ، 2017 میں تیار کیا گیا تھا جس میں ٹی بی کو ختم کرنے کے لئے مختلف اختراعات اور اقدامات شامل کئے گئے ہیں۔ ان اقدامات پر 2017 کے بعد سے نفاذ کیا جارہا ہے اور ان کوششوں کے نتائج آنے والے برسوں میں زیادہ واضح ہوں گے۔
عالمی سطح پر ٹی بی میں کمی کی اوسط شرح 17-2016 میں 1.8 فیصد تھی۔ بھارت میں ٹی بی کے واقعات کی شرح 2016 اور 2017 کے درمیان 3.3 فیصد تھی جبکہ 16-2015 میں ایسے واقعات کی شرح 2.3 فیصد تھی۔ اس کے بعد 2017 اور 2018 میں ٹی بی کے واقعات میں مزید 2.5 فیصد کی کمی ہوئی ہے۔
ٹی بی کے لئے کئی طرح کی جانچیں ہیں۔ اگر جلد کی جانچ مثبت آتی ہے تو یہ ہمیشہ ہی تشویش کا باعث نہیں ہوتی کیونکہ کچھ لوگوں کو انفیکشن ہوسکتا ہے اور انہیں بیماری نہیں ہوتی۔ جب ٹی بی کے لئے مائیکرو اسکوپ سے جانچ کی جاتی ہے تبھی اس کی تصدیق کی جاتی ہے ، کیونکہ جانچ کے مطابق مریض کو فورا ہی ٹی بی کی روک تھام کی دوائیں شروع کردینی چاہئے۔
۔۔۔۔۔۔۔۔۔۔۔۔۔۔۔
U-5192
(Visitor Counter : 41
وزارت آیوش
آل انڈیا انسٹی ٹیوٹ آف آیوروید نے آیوروید ڈے 2022 کے موقع پر چھ ہفتوں کے پروگرام کا آغاز کیا
وزارت آیوش کے تحت آل انڈیا انسٹی ٹیوٹ آف آیوروید  نے آج آیوروید ڈے 2022 پروگرام کا آغاز کیا۔ اے آئی آئی اے کو اس سال آیوروید ڈے کے لیے آیوش کی وزارت کے منشور کو چلانے کے لیے نوڈل ایجنسی کے طور پر چنا گیا ہے۔ اس جشن کا تھیم ”ہر دن ہر گھر آیوروید“ ہے۔
چھ ہفتے طویل پروگرام  کے لیے آیوروید ڈے کے افتتاحی پروگرام میں آیوش کے وزیر جناب سربانند سونوال، آیوش کے وزیر مملکت ڈاکٹر منجپرا مہندر بھائی کالو بھائی، سکریٹری ویدھیہ راجیش کوٹیچا، خصوصی سکریٹری جناب پی کے پاٹھک اور NCSIM چیئرمین ویدیا جینت دیوپجاری کی ورچوئل موجودگی دیکھی گئی۔
وزارت آیوش ہر سال دھنونتری جینتی پر یوم آیوروید مناتی ہے اور اس سال یہ 23 اکتوبر کو منایا جائے گا۔ اس سال وزارت حکومت ہند کی تمام وزارتوں اور محکموں کے ساتھ مل کر اسے منا رہی ہے تاکہ ملک کے ہر فرد کو روایتی نظام طب سے واقف کرایا جائے۔
اس موقع پر خطاب کرتے ہوئے، جناب سونوال نے کہا، ”چھ ہفتے کا یہ پروگرام وزیر اعظم نریندر مودی جی کے وژن کو آگے بڑھانے کے لیے ایک عمدہ کوشش ہے۔ اس پروگرام کی کامیابی صرف اسی صورت میں ممکن ہوگی جب ہم ہندوستان کے ہر شہری تک پہنچنے میں کامیاب ہوں گے، اور اس لیے آنے والے ہفتوں میں، ہم اپنی تمام تر توانائیاں لوگوں کے ساتھ بات چیت کرنے اور ان کو بیدار کرنے پر مرکوز کریں گے تاکہ آیوروید کے پیغام کو تمام سطحوں پر عام کیا جا سکے۔
اپنے خیالات کا اظہار کرتے ہوئے، ڈاکٹر مہندر بھائی نے کہا، ”دوسرے ممالک کے ساتھ ہاتھ ملا کر، ہمارا مقصد آیوروید کو ہر گھر تک پہنچانا ہے اور ”صحت مند ہندوستان سے صحت مند دنیا تک“ کے وژن کو سچ کرنا ہے۔“
ڈائریکٹر اے آئی آئی اے پروفیسر تنوجا نیساری نے پروگرام کی تفصیلات بتائیں اور اگلے چند ہفتوں میں ہونے والے اہم واقعات پر روشنی ڈالی۔ اس پروگرام میں حکومت ہند کی مختلف وزارتوں کی جانب سے جن سندیش، جن بھاگیداری، اور جن آندولن کے مقصد سے شرکت کی جائے گی۔
وزارت دفاع
بھارت اور برطانیہ کے درمیان مشترکہ فوجی تربیتی مشقیں اجے وائریر 2020 کی اختتامی تقریب
نئی دہلی، 25فروری / بھارت اور برطانیہ کے درمیان مشترکہ فوجی مشقیں اجے وائریرس برطانیہ کے سیلس بری پلینس تربیتی علاقے میں ویسٹ ڈاؤن کیمپ میں اختتام پذیر ہوگئی ہیں۔ اس موقع پر مشترکہ فوجی مشقوں کی ایک اختتامی تقریب کا بھی اہتمام کیا گیا جس میں برطانیہ کے سات انفینٹری برگیڈ کے کمانڈر برگیڈیئر ٹام بیوویک اور بھارت میں برطانیہ کے دفاعی اتاشی برگیڈیئر گیون نے شرکت کی۔
پانچویں مشترکہ فوجی مشقوں میں شہری اور نیم فوجی علاقوں میں مشترکہ تربیت شامل تھیں۔ فوجی مشقوں کے حصوں کے طور پر شورش پسندی کا مقابلہ کرنے اور دہشت گردی سے نمٹنے کی کاررائیوں سے متعلق اہم لیکچر ، ڈیمانسٹریشن اور ڈرلس مشترکہ طور پر انجام دی گئیں اور ان کی ریہرس کی گئی۔ اس فوجی مشق کی اہم بات فوجیوں کی طرف سے خوش مزاجی اور میل ملاپ تھا۔ جس کا مقصد تمام سطحوں پر ایک دوسرے کے ساتھ ملکر کام کرنے کے حصول اور یکجہتی کو یقینی بنانا تھا۔ بلاشبہ مشترکہ تربیتی مشقیں بے مثال کامیابی کا ثبوت تھیں۔ اس کے علاوہ ان فوجی مشقوں سے دونوں ملکوں کی فوج کے درمیان مفاہمت اور ایک دوسرے کے ساتھ ملکر کام کرنے کو فروغ ملے گا۔ اس کے علاوہ ان فوجی مشقوں سے دونوں ملکوں کے درمیان تعلقات کو مستحکم کرنے میں بھی مدد ملی ہے۔
۔۔۔۔۔۔۔۔۔۔۔
م ن۔ ح ا ۔ ج۔
U- 913
(Visitor Counter : 56
ریلوے کی وزارت
مرکزی کابینہ نے ہندوستانی ریلوے کو 700 میگا ہرٹز بینڈ میں 5 میگا ہرٹز اسپیکٹرم کی تقسیم کو منظوری دی
اس سے ریل گاڑیوں کو چلاتے وقت تحفظ اور سیکورٹی میں اضافہ ہوگا
ریلوے کے تحفظ اور سیکورٹی میں اسٹریٹیجک تبدیلی آئے گی
لوکو پائلٹوں اور گارڈوں کے ساتھ بلا رکاوٹ ترسیل کو یقینی بنایا جائے گا جس سے سیکورٹی بہتر ہوگی
آپریشن، حفاظت اور سیکورٹی سے وابستہ ایپلی کیشن کے لیے محفوظ آواز، ویڈیو اور ڈیٹا کی ترسیل سے متعلق خدمات دستیاب ہوں گی
پروجیکٹ میں تخمینی سرمایہ کاری 25 ہزار کروڑ روپے سے زیادہ ہے
یہ پروجیکٹ اگلے پانچ سال میں پورا ہوگا
اس کے علاوہ، ہندوستانی ریلوے نے ملک میں تیار ٹرین کو آپس میں ٹکرانے سے روکنے کے نظام کو منظوری دی ہے جس سے مسافروں کی حفاظت کو یقینی بنایا جا سکے گا
’آتم نربھر بھارت‘ مشن کو آگے بڑھاتے ہوئے وزیر اعظم جناب نریندر مودی کی صدارت میں مرکزی کابینہ نے ہندوستانی ریلوے  کو اسٹیشن کے احاطہ اور ریل گاڑیوں میں پبلک سیفٹی اور سیکورٹی کی خدمات کے لیے 700 میگا ہرٹز فریکوئنسی بینڈ میں 5 میگا ہرٹز اسپیکٹرم کی تقسیم سے متعلق تجویز کو منظور دے دی ہے۔
اس اسپیکٹرم کے ساتھ ہی ہندوستانی ریلوے نے اپنے راستے میں ایل ٹی ای  پر مبنی موبائل ٹرین ریڈیو کمیونی کیشن فراہم کرنے کا تصور کیا ہے۔ پروجیکٹ میں تخمینی سرمایہ کاری 25 ہزار کروڑ روپے سے زیادہ ہے۔ یہ پروجیکٹ اگلے پانچ سال میں پورا ہوگا۔
اس کے علاوہ، ہندوستانی ریلوے نے ملک میں تیار ریل گاڑیوں کو آپس میں ٹکرانے سے روکنے کے نظام کو منظوری دی ہے، جس سے مسافروں کی حفاظت کو یقینی بنایا جا سکے گا۔
اس سے ریلوے کے آپریشن اور رکھ رکھاؤ کے نظام میں اسٹریٹیجک تبدیلی آئے گی۔ یہ موجودہ بنیادی ڈھانچہ کا استعمال کرکے مزید ٹرینوں کو اس میں شامل کرنے کے لیے لائن کی صلاحیت کو بہتر کرنے میں مدد کرے گا۔ جدید ریل نیٹ ورک تیار ہونے سے نقل و حمل کی لاگت میں کمی آئے گی اور آمد و رفت کی رفتار بہتر ہوگی۔ ساتھ ہی یہ بین الاقوامی صنعتوں کو اپنی مینوفیکچرنگ اکائیاں قائم کرنے کے لیے بھی راغب کرے گا، جس سے ’میک ان انڈیا‘ مشن کو پورا کرنے اور روزگار کے مواقع بڑھانے میں مدد ملے گا۔
ہندوستانی ریلوے کے لیے ایل ٹی ای کا مقصد آپریشن، سیفٹی اور سیکورٹی سے وابستہ اپیلی کیشن کے لیے محفوظ اور قابل اعتماد وائس، ویڈیو اور ڈیٹا کی ترسیل سے متعلق خدمات فراہم کرنا ہے۔ اس کا استعمال جدید سگنلنگ اور ٹرین کی حفاظت کے نظام کے لیے کیا جائے گا اور لوکو پائلٹوں اور گارڈوں کے درمیان بلا رکاوٹ مواصلات کو یقینی بنانے کے لیے کیا جائے گا۔ یہ انٹرنیٹ آف تھنگز  پر مبنی ریموٹ ایسیٹ مانیٹرنگ خاص طور سے کوچ، ویگن اور لوکو کی نگرانی اور ٹرین کے ڈبوں میں سی سی ٹی وی کیمروں کی لائیو ویڈیو فیڈ، ٹرین کے محفوظ اور تیز آپریشن کو یقینی بنانے میں اہل ہوگا۔
اس کے لیے ٹرائی کی سفارش کے مطابق نجی استعمال پر رائلٹی چارجز اور لائسنس فیس کے لیے محکمہ مواصلات کے ذریعے متعینہ فارمولے کی بنیاد پر اسپیکٹرم فیس لگائی جا سکتی ہے۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 185.53 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 15.70 کروڑ سے زیادہ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
05)؍اپریل 2022کے مطابق)
|
|
فراہم کی گئی خوراکیں
|
|
1,85,53,44,495
|
|
بچی ہوئی خوراکیں
|
|
15,70,79,006
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 185.53کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 15.70 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔